Ministrul Diasporei, Angel Tîlvăr, fiul fostului şef al Securităţii Vrancea, a pus la cale în secret un plan de racolare al unor agenţi de influenţă în emigraţie.

Manevra DPRRP de a racola pe ascuns, într-o manieră ce amintește de cea a vechii Securități, informatori din diaspora, a fost relevată de președintele ad interim al PNL Londra, Iolanda Costide, scrie Gazeta de Cluj.

„În plus, în Marea Britanie s-au propus de către misiune 20 de persoane. Evident că nu se știe cine sunt aceste persoane, pentru că această activitate a DPRRP – MAE nu este publică. Dar este foarte clar că nu se vor găsi printre ele decât apropiați ai ambasadelor, probabil oameni care an de an primesc fonduri grase de la Departamentul Românilor de Pretutindeni. Surse din cadrul MAE-DPRRP au confirmat că această acțiune există și că a fost creată la inițiativa noului ministru, Angel Tîlvăr. Aceleași surse ne-au declarat că această acțiune nu ar fi trebuit să fie publică.”, mai scrie Gazeta de Cluj.